དམར་ཤོག་ཚོགས་པའི་ལྷན་ཁང་ནང་རིམ་པ་མཐོ་ཤོས་གསུམ་པ།སྲིད་བློན་ལྦན་ཅང་བའོ་ནི་སྲིད་བློན་ལས་རོགས་བཞིས་རམ་འདེགས་བྱེད་པ་དང༌།རྒྱལ་ཁབ་ཀྱི་གྲོས་ཚོགས་ཀྱི་ཚོགས་གཙོ་ཡིན་ཞིང་བློན་ཆེན་ལྷན་ཁང་དང་སྡེ་ཚན་ཁག་གི་འགོ་འཛིན་གྱིས་ཁོ་རང་ལ་སྙན་ཐོ་འབུལ་གྱི་ཡོད།སྤྱིར་ལས་འགན་རྒྱ་ཆེན་པོ་ཡོད་པ་དང་ལྷག་པར་དུ་དཔལ་འབྱོར་དང༌།ཞིང་ལས།ཁོར་ཡུག་ཐད་ཁོ་རང་ལ་ལས་འགན་རྗིད་པོ་ཡོད།ཧུའེ་ཅིང་ཐོའོ་དང་མཉམ་དུ་ལྦན་ཅང་བའོ་ཡིས་མི་མང་གི་བསམ་ཚུལ་དང་ཉེ་བར་འབྲེལ་བའི་སྡེ་ཚན་གྱི་ཆ་ཤས་ཡིན་ཞིང་དཔལ་འབྱོར་གོང་སྤེལ་གཏོང་བ་ལས་དཔལ་འབྱོར་གྱི་དཀའ་ངལ་སེལ་རྒྱུར་དོ་སྣང་མང་བ་བྱེད་ཀྱི་ཡོད།ཁོ་རང་ནི་མི་བསམ་བློ་གུ་ཡངས་པོ་གཏོང་མཁན་ཞིག་ཏུ་བརྩི་གི་ཡོད་ནའང་ཆབས་ཅིག་ཆབ་སྲིད་ཚོགས་པའི་རྗེས་འབྲང་པ་ཞིག་ཡིན།